ΚΑΝΟΝΙΣΜΟΣ ( ΕΟΚ ) αριθ . 794/91 ΤΟΥ ΣΥΜΒΟΥΛΙΟΥ της 25ης Μαρτίου 1991 για την τροποποίηση του κανονισμού ( ΕΟΚ ) αριθ . 1424/76 όσον αφορά τους όρους πωλήσεως των προιιόντων που χορηγούνται ως επισιτιστική βοήθεια

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1806/89 ( 2 ), και ιδίως το άρθρο 5 παράγραφος 5,

την πρόταση της Επιτροπής,

Εκτιμώντας :

ότι ο κανονισμός ( ΕΟΚ) αριθ . 1424/76 του Συμβουλίου της 21ης Ιουνίου 1976 περί καθορισμού των γενικών κανόνων παρεμβάσεως στην αγορά ορύζης ( 3 ), όπως τροποποιήθηκε από τον κανονισμό ( ΕΟΚ ) αριθ . 1908/87 ( 4 ), προβλέπει ότι το ρύζι paddy που κατέχουν οι οργανισμοί παρεμβάσεως τίθεται προς πώληση με δημοπρασία - ότι επιβάλλεται παρέκκλιση από αυτή τη διαδικασία πωλήσεως στα πλαίσια της επισιτιστικής βοήθειας που χορηγείται κατ' εφαρμογή διεθνών συμβάσεων ή άλλων συμπληρωματικών προγραμμάτων -

ότι, πράγματι, για την εφαρμογή του κανονισμού ( ΕΟΚ ) αριθ . 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 1930/90 ( 6 ), η χορήγηση επισιτιστικής βοήθειας συνεπάγεται πάντοτε την αγορά του προϊόντος που παραδίδεται από το πρόσωπο υπέρ του οποίου κατακυρώνεται - ότι, στην περίπτωση συγκέντρωσης προϊόντων που κατέχουν οι οργανισμοί παρεμβάσεως, η διαδικασία διαθέσεως προς πώληση, με καθορισμένους όρους τιμών και λεπτομέρειες εφαρμογής, που επιτρέπουν να αποφεύγονται διαταραχές της κοινοτικής αγοράς και στρεβλώσεις του ανταγωνισμού, είναι η καταλληλότερη για την ικανοποιητική οργάνωση του ανταγωνισμού μεταξύ όλων των φορέων της Κοινότητας για τον καθορισμό των συνολικών δαπανών της χορηγήσεως - ότι πρέπει να προβλεφθεί ειδικώς η προσφυγή στη διαδικασία αυτή για τις επισιτιστικές βοήθειες που χορηγούνται στα πλαίσια του κανονισμού ( ΕΟΚ ) αριθ . 1424/76,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Το άρθρο 4 του κανονισμού ( ΕΟΚ ) αριθ . 1424/76 αντικαθίσταται από το ακόλουθο κείμενο :

"Άρθρο 4

1 . Εάν το απαιτούν ειδικές καταστάσεις, το Συμβούλιο, αποφασίζοντας με ειδική πλειοψηφία, μετά από πρόταση της Επιτροπής, μπορεί να καθορίσει διαδικασίες διαθέσεως προς πώληση διαφορετικές από εκείνες που προβλέπονται στο άρθρο 3 .

2 . Η αγορά ρυζιού από τους οργανισμούς παρεμβάσεως για την εκτέλεση των υποχρεώσεων που προκύπτουν από την κατακύρωση χορηγήσεων επιστιτιστικής βοήθειας, που πραγματοποιούνται στα πλαίσια διεθνών συμβάσεων ή άλλων συμπληρωματικών προγραμμάτων, πραγματοποιείται με προκαθορισμένους όρους τιμών και λεπτομέρειες εφαρμογής .

Οι λεπτομέρειες εφαρμογής καθορίζονται από την Επιτροπή, σύμφωνα με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ . 1418/76 ." Άρθρο 2 Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 25 Μαρτίου 1991 . Για το Συμβούλιο

Ο Πρόεδρος

R . STEICHEN ( 1 ) ΕΕ αριθ . L 166 της 25 . 6 . 1976, σ . 1 . ( 2 ) ΕΕ αριθ . L 177 της 24 . 6 . 1989, σ . 1. ( 3 ) ΕΕ αριθ . L 166 της 25 . 6 . 1976, σ . 24 . ( 4 ) ΕΕ αριθ . L 182 της 3 . 7 . 1987, σ . 53 . ( 5 ) ΕΕ αριθ . L 370 της 30 . 12 . 1986, σ . 1 . ( 6 ) ΕΕ αριθ . L 174 της 7 . 7 . 1990, σ . 6 .